**Generalforsamling den 20. marts 2014 kl.19.30 i mødelokalet i Ramsø Hallen**

**1) Valg af stemmetællere.**

Ferdie og Edgar valgt som stemmetæller.

**2) Valg af dirigent.**

Hans Nielsen blev enstemmigt valgt.

Dirigenten konstaterer at generalforsamlingen var rettidig og lovligt indkaldt.

**3) Forelæggelse af formandens beretning.**

Formandens beretning blev godkendt. (vedhæftet)

**4) Forelæggelse af GIF´s regnskab for det forløbne år til godkendelse.**

Godkendt. (vedhæftet)

**5) Forelæggelse af budget for indeværende år til godkendelse.**

Godkendt. (vedhæftet)

**6) Behandling af indkomne forslag.**

Bestyrelsen foreslår følgende vedtægtsændringer.

GIF´s Venner valgte sidste år at trække sig ud af Hovedforeningen.

Der anmodes om generalforsamlingens godkendelse til at konsekvensrette vedtægterne i overensstemmelse hermed.

Derudover foreslår bestyrelsen, at revisoren vælges for 1 år af gangen og GIF dermed kun har en revisor.

Begge forslag blev enstemmigt godkendt.

**7) Valg (ulige år)**

* Formand for 1 år (Merete Olsen trækker sig efter 1 år) Bestyrelsen foreslår Helle Eriksen som ny formand for 1 år. Helle blev valgt som ny formand.
* Næstformand for 2 år ( Eilif Eghave modtager ikke genvalg). Der er ikke fundet nogen næstformand endnu. Det blev besluttet, at bestyrelsen inden for 2 mdr. skulle finde ny næstformand.
* Kasserer for 2 år, Lone Bilyk modtog genvalg.
* 2 suppleanter for 1 år. Der er ikke fundet nogen suppleanter endnu. Det blev besluttet, at bestyrelsen inden for 2 mdr. skulle finde 2 ny suppleanter.
* Revisor Bjarne Hansen
* Revisor suppleant Leif Billesø

**8) Valg til repræsentative udvalg**

Ramsøhallen

GIF har 8 repræsentanter, der sidder for to år ad gangen forskudt.

GIF har 4 kandidater på valg i år. Eilif Eghave (modtager ikke genvalg), Frank Roslyng (blev sidste år valgt for 1 år), Lars Nørredal (blev sidste år valgt for 1 år) Søren Tofte (modtager genvalg).   
Hovedbestyrelsen (badminton afdelingen) indstiller Peer Knudsen som nyt medlem af halbestyrelsen.

**9) Evt.**

Susanne foreslog, at der kunne søges midler fra Nordea fonden om midler til løbebane omkring Gadstrup når den tid kom..

Gamle formand:

Merete takkede af som formand og gjorde rede for sin tidslinje i GIF på forskellige led og poster.

Hun udtrykte stor glæde ved den tid hun havde været med og sat sit præg på GIF's udvikling.

Lone overrakte herefter en flot købmandskurv til den afgående formand.

Nye formand:

Helle har nu siddet i Fodbold bestyrelsen i et år og er i år rykket op som næstformand.

Til dagligt arbejder hun i DGI huset og sidder specielt med organisations udvikling.

Hvad har hun sagt ja til, ved hun selvfølgelig ikke, men hendes fokus vil være på synlighed og kommunikation i Gadstrup IF's lokalområde og mod kommunen.

Samtidig vil hun arbejde for at samle afdelingerne mere omkring GIF, med henblik på at der evt. kan opnås en fælles kontingent. Dvs. hvis man er medlem af en afdeling, er man med i alle.

Men synlighed og kommunikation vil absolut være det første der skal arbejdes på.

Helle har måske ikke så stort netværk, men vil gerne gøre brug af de mange, som har et netværk, som kan trækkes på for at få budskaberne ud.

Ordstyrer Hans Nielsen sluttede generalforsamlingen af med en tak for god ro og orden !!

Referent Henning Riber

Ordstyrer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hans Nielsen